Source: https://www.pravnenoviny.sk/najnovsie-verdikty-ustavneho-sudu-sr
Timestamp: 2020-08-05 13:20:45+00:00

Document:
Najnovšie verdikty Ústavného súdu SR | Právne Noviny
Redakcia 30. 04. 2020 4 min.
Súlad zákona o obecnom zriadení
1. Vo veci vedenej pod sp. zn. PL. ÚS 8/2020:
O návrhu skupiny 35 poslancov Národnej rady Slovenskej republiky na začatie konania o súlade - § 11a ods. 1 písm. a) v časti slova ,,rozdelenie“ v spojení s § 11a ods. 8 v časti slovného spojenia „aspoň polovica oprávnených voličov“ zákona Slovenskej národnej rady č. 369/1990 Zb. o obecnom zriadení v znení neskorších predpisov s čl. 1 ods. 1, čl. 2 ods. 1, čl. 12 ods. 1 a 2 v spojení s čl. 27 ods. 1 a čl. 30, s čl. 66 ods. 2 v spojení s čl. 67 Ústavy Slovenskej republiky; - § 11a ods. 1 písm. c) v časti slovného spojenia „aspoň 30 % oprávnených voličov“ v spojení s § 11a ods. 8 v časti slovného spojenia „aspoň polovica oprávnených voličov“ zákona Slovenskej národnej rady č. 369/1990 Zb. o obecnom zriadení v znení neskorších predpisov s čl. 1 ods. 1, čl. 2 ods. 1, čl. 12 ods. 1 a 2 v spojení s čl. 27 ods. 1 a čl. 30, s čl. 66 ods. 2 v spojení s čl. 67 Ústavy Slovenskej republiky, takto rozhodol:
Návrh skupiny 35 poslancov Národnej rady Slovenskej republiky prijíma na ďalšie konanie v celom rozsahu.
Súlad zákona o sociálnom poistení
2. Vo veci vedenej pod sp. zn. PL. ÚS 9/2020:
O návrhu skupiny 37 poslancov Národnej rady Slovenskej republiky na začatie konania podľa čl. 125 ods. 1 písm. a) Ústavy Slovenskej republiky o súlade § 65 ods. 2 zákona č. 461/2003 Z. z. o sociálnom poistení v znení zákona č. 321/2019 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, s čl. 39 ods. 3 v spojení s čl. 1 ods. 1, čl. 2 ods. 2 a čl. 12 ods. 1 Ústavy Slovenskej republiky a s čl. 21 ods. 1 Charty základných práv Európskej únie, takto rozhodol:
Návrh skupiny 37 poslancov Národnej rady Slovenskej republiky prijíma na ďalšie konanie v celom rozsahu.
Návrhy pre nezákonnosť a neústavnosť volieb
3. Vo veci vedenej pod sp. zn. PL. ÚS 10/2020:
O návrhu politickej strany VLASŤ vo veci namietanej neústavnosti a nezákonnosti volieb do Národnej rady Slovenskej republiky konaných 29. februára 2020, za účasti politického hnutia OBYČAJNÍ ĽUDIA a nezávislé osobnosti (OĽANO), NOVA, Kresťanská únia (KÚ), ZMENA ZDOLA, politickej strany SMER – sociálna demokracia, politického hnutia SME RODINA, politickej strany Kotlebovci – Ľudová strana Naše Slovensko, politickej strany Sloboda a Solidarita, a politickej strany ZA ĽUDÍ, takto rozhodol:
Návrh politickej strany VLASŤ odmieta ako zjavne neopodstatnený.
4. Vo veci vedenej pod sp. zn. PL. ÚS 11/2020:
O návrhu koalície politických strán Progresívne Slovensko a SPOLU - občianska demokracia, ktorej kandidátna listina bola zaregistrovaná pod označením Koalícia Progresívne Slovensko a SPOLU - občianska demokracia, vo veci namietanej neústavnosti a nezákonnosti volieb do Národnej rady Slovenskej republiky konaných 29. februára 2020, za účasti politického hnutia OBYČAJNÍ ĽUDIA a nezávislé osobnosti (OĽANO), NOVA, Kresťanská únia (KÚ), ZMENA ZDOLA, politickej strany SMER – sociálna demokracia, politického hnutia SME RODINA, politickej strany Kotlebovci – Ľudová strana Naše Slovensko, politickej strany Sloboda a Solidarita a politickej strany ZA ĽUDÍ, takto rozhodol:
Návrh koalície politických strán Progresívne Slovensko a SPOLU - občianska demokracia, ktorej kandidátna listina bola zaregistrovaná pod označením Koalícia Progresívne Slovensko a SPOLU - občianska demokracia, odmieta ako zjavne neopodstatnený.
5. Vo veci vedenej pod sp. zn. PL. ÚS 7/2020:
O návrhu Ing. Mgr. R. G. vo veci namietanej neústavnosti a nezákonnosti volieb do Národnej rady Slovenskej republiky, ktoré sa uskutočnili 29. februára 2020, takto rozhodol:
1. Návrh Ing. Mgr. R. G. o d m i e t a .
2. Žiadosti Ing. Mgr. R. G. o ustanovenie právneho zástupcu v konaní pred Ústavným súdom Slovenskej republiky n e v y h o v u j e.
6. Vo veci vedenej pod sp. zn. PL. ÚS 21/2019:
O návrhu Kresťanskodemokratického hnutia, zapísaného v registri politických strán a hnutí vedenom Ministerstvom vnútra Slovenskej republiky pod č. NWS/2-382/1990 na začatie konania podľa čl. 129 ods. 2 Ústavy Slovenskej republiky o ústavnosti a zákonnosti volieb do Európskeho parlamentu konaných na území Slovenskej republiky 25. mája 2019, za účasti Koalícia Progresívne Slovensko a SPOLU – občianska demokracia, SMER – sociálna demokracia, Kotleba – Ľudová strana Naše Slovensko, Sloboda a Solidarita, OBYČAJNÍ ĽUDIA a nezávislé osobnosti, takto rozhodol:
Návrh Kresťanskodemokratického hnutia na začatie konania sa zamieta. Podľa § 67 zákona o ústavnom súde pripája k tomuto rozhodnutiu odlišné stanovisko sudca Peter Straka čo do výroku, ako aj odôvodnenia rozhodnutia.

References: § 11
 § 11
 čl. 1
 čl. 2
 čl. 12
 čl. 27
 čl. 30
 čl. 66
 čl. 67
 § 11
 § 11
 čl. 1
 čl. 2
 čl. 12
 čl. 27
 čl. 30
 čl. 66
 čl. 67
 čl. 125
 § 65
 čl. 39
 čl. 1
 čl. 2
 čl. 12
 čl. 21
 čl. 129
 § 67